Document ID: /roh_data/filtered/fineweb-2-filterrobots_roh.jsonl.gz/44078

15-7-2021. Unimogs ein secumprovai tier armada e pumpiers. Quei fatg ha dau da ponderar tgei far cun nies Unimog da 30 onns. Specialists han discussegliau da vender il vehichel – aunc oz dat ei sper via buca zatgei semegliont ni meglier. Il vehichel staus cumpraus novs ei en bien stan, motor e chassis construi per la perpetnadad. Aschia essan nus sedecidi da schar reveder il vehichel. La firma Rosenbauer ha surpiu l’incarica. Suandontas lavurs ein vegnidas fatgas: refrestgentar cumplettamein cabina e chassis e conservar tut da niev, per part colurar da niev suenter ver allontanau la ruina, servis grond da motor e remplazzament dall’electrica, revisiun da freins e remplazzament da pneus, nova construcziun davostier cun niev tanc e nova pumpa moderna. Aschia spargnein nus rodund 300’000 CHF, vein in vehichel cumprovau e schizun da mo 210 cm ladezia che survescha segir puspei pils proxims 20 onns.
Pil mument succedan las lavurs da construcziun en detagl ad Oberglatt ZH. Muort vacanzas sestauscha la furniziun dil vehichel sin miez settember. Tier la discussiun da construcziun, vesend per l’emprema gada nies niev/vegl vehichel essa nus tuts stai surpri: in vehichel bunamein novs cun la pli moderna tecnica steva avon nus. Detagls suondan lu il settember cheu sin nossa pagina.